A fi d'evitar les cues i complir amb les mesures de prevenció durant les fases de desconfinament, el Departament de Cultura ha posat en marxa el mecanisme de cita prèvia per a l'atenció presencial a les oficines del Registre.
De forma general, per sol·licitar la inscripció dels drets sobre una obra o prestació protegida:
Per registrar una obra derivada (traducció, adaptació, etc.) cal aportar una autorització amb firma reconeguda pel funcionari del Registre o per Notari, dels titulars del dret de transformació de l'obra original acreditant prèviament que els autoritzants són els titulars dels drets.
Quan l'obra estigui en domini públic, extrem que s'haurà de justificar, no cal presentar cap autorització.
Quan es presenta al Registre una obra editada cal portar el justificant de lliurament del Dipòsit Legal.
En aquest cas, l'exemplar identificatiu de l'obra que es presenti ha de ser idèntic a l'exemplar que es va lliurar a l'Oficina del Dipòsit legal.
L'obra s'ha de lliurar en el moment de fer la sol·licitud, i no es pot ampliar, modificar o retirar posteriorment.
Cal omplir sempre dues instàncies.
Una del tipus A i una altra del tipus B
La instància model A conté les dades personals de la persona sol·licitant, l'autor/a i la titulars dels drets d'explotació.
Cal triar entre un dels dos models, segons les particularitats de cada cas:
Model A1: quan la persona sol·licitant actua en nom propi, com autora i titular dels drets d'explotació.
Model A2: quan la persona sol·licitant actua en nom i representació de la persona autora i titular dels drets d'explotació.
Poden sol·licitar les inscripcions els autors i la resta de titulars originaris de drets de propietat intel·lectual, així com els successius titulars.
La instància model B correspon a la secció a la qual pertany l'obra.
Cal triar un model segons les particularitats de cada cas:
Model B1: obres literàries i científiques.
Model B2: composicions musicals amb lletra o sense lletra.
Model B3: obres dramàtiques, dramàtico-musicals, coreografies, pantomimes, i en general, obres teatrals.
Model B4: obres i produccions audiovisuals.
Model B5: obres d'escultura, de dibuix, de pintura, de gravat i litografia i altres obres plàstiques, tebeos, còmics, auques i obres fotogràfiques.
Model B6: projectes, plànols, maquetes i dissenys d'obres d'arquitectura o d'enginyeria, així com gràfics, mapes i dissenys relatius a la topografia, a la geografia i a la ciència.
Model B7: programes d'ordinador.
Quan la titularitat de tots els drets correspon a la persona física autora de l'obra, cal aportar fotocòpia del DNI de l'autor.
Per acreditar la representació cal presentar una autorització.
L'autorització es pot presentar amb document públic o amb document privat.
En el darrer cas, la signatura de la persona que autoritza ha d'estar legitimada per notari o per un funcionari del Registre.
També s'admet l'autorització amb signatura electrònica efectuada amb certificat qualificat de signatura, sempre que el Registre pugui realitzar la seva validació.
Quan la titularitat de drets correspongui a una persona jurídica caldrà aportar:
Quan els drets no s'inscriguin a nom de l'autor i titular originàri, és necessari acreditar documentalment la cessió de drets.
Autors que tenen relació laboral: cal que es tracti d'una efectiva relació laboral, subjecta a l'Estatut dels Treballadors, amb nòmina i alta a la seguretat social.
El treballador haurà de realitzar una manifestació per fer constar que l'obra ha estat creada en virtut d'una relació laboral, i en hores de feina, d'acord amb el que disposen els articles 51.2 (general) i 97.4 (programa d'ordinador), de la Llei de Propietat Intel·lectual.
Aquesta declaració s'haurà d'efectuar davant el Registre o amb signatura efectuada davant de notari.
També caldrà aportar original i còpia del contracte laboral.
Autors sense relació laboral: Cal aportar un contracte de cessió de drets.
Aquest contracte ha de fer constar, com a mínim, les següents clàusules de propietat intel·lectual:
Aquest contracte s'ha de ratificar per les persones signants davant el Registre, o portar-lo en document públic notarial.
També cal, en el moment de fer la presentació, acreditar que la transmissió ha liquidat els impostos corresponents, amb el document que pertoqui en cada cas.
Cal aportar el codi font del programa.
Pot presentar-se imprès en suport paper i enquadernat, o bé, en suport CD.
En aquest cas el codi ha de ser obert, és a dir, ni codificat, ni comprimit, ni encriptat etc., que posem el CD, i es llegeixi directament com si fos en paper.
També s'ha de portar un executable de l'obra.
Aquest executable, hauria de ser autoexecutable, és a dir, que no calgui instal·lar-lo al nostre disc dur, ni requereixi cap programa especial per visionar-lo.
Que es posi el CD a la disquetera, i automàticament s'arrenqui.
Si no fos tècnicament possible presentar un autoexecutable, caldrà presentar un manual d'ús, on s'indiqui clarament i amb detall com funciona l'aplicació, que fa, com s'utilitza etc., adjuntant-hi impressions de les pantalles, que permetin visualitzar el programa.
Aquest manual ha d'estar enquadernat, paginat i signat.
Un cop presentada la sol·licitud, l'Administració l'examinarà, i si hi ha un defecte ho comunicarà per escrit perquè pugui ser esmenat.
La data del registre és la de la seva presentació.
Quan una persona va a inscriure una obra al Registre se li lliura un justificant que ja li permet exercir tots els drets que li atorga la llei, sempre condicionat a que la posterior qualificació i resolució que faci el registrador sigui favorable.
Aquests efectes es concreten en: